**IZBIRNI PREDMETI V OSNOVNI ŠOLI**

NEOBVEZNI IZBIRNI PREDMETI OD 1. DO 9. RAZREDA

Neobvezni izbirni predmeti se izvajajo v skladu z 20a. členom Zakona o osnovni šoli (Uradni list RS, št. 63-2519/2013 z dne 26. 7. 2013).

**Šola za učence 1. razreda** ponuja pouk prvega tujega jezika kot neobvezni izbirni predmet.

**Šola za učence 4., 5. in 6.** razreda ponuja pouk iz naslednjih neobveznih izbirnih

predmetov: drugega tujega jezika, umetnosti, računalništva, športa ter tehnike.

**Šola za učence 7., 8. in 9.** razreda ponuja pouk drugega tujega jezika kot neobvezni izbirni predmet.

### NEOBVEZNI IZBIRNI PREDMETI ZA UČENCE 2. TRIADE

Učenci bodočega 4., 5. in 6. razreda **lahko** izberejo največ 2 uri neobveznih izbirnih predmetov. Na OŠ Jakoba Aljaža izbirajo med naslednjimi predmeti:

* drugi tuj jezik-nemščina
* računalništvo
* šport

Učna skupina za izvajanje neobveznega izbirnega predmeta se oblikuje za najmanj 12 učencev, v skupini pa je lahko največ 28 učencev, pri tehniki in športu pa 20 učencev.

Neobvezni izbirni predmeti so **neobvezni**, torej jih ni nujno izbrati. **Ko pa se učenec za** **predmet odloči, ga mora obvezno obiskovati do konca šolskega leta**. Odsotnost učenca od pouka tega predmeta so starši dolžni opravičiti tako kot obvezne ure.

Neobvezni izbirni predmeti **se ocenjujejo** in ocena se zapiše v spričevalo.

Učenec lahko vsako leto zamenja neobvezni izbirni predmet, če to želi, lahko pa svoje znanje pri istem neobveznem izbirnem predmetu nadgrajuje in poglablja v vsem obdobju.

Pri pripravi in organizaciji urnika je potrebno upoštevati, da sodijo neobvezni izbirni predmeti v razširjeni program osnovne šole, zato ti predmeti ne morejo biti uvrščeni v urnik med obvezne predmete in so na urniku lahko pred ali po obveznih predmetih.

OBVEZNI IZBIRNI PREDMETI ZA UČENCE 3. TRIADE

V devetletki ponuja šola v zadnji triadi izbirne predmete. Predmetnik zajema dva sklopa izbirnih predmetov: družboslovno-humanistične in naravoslovno-tehnične. Glede na izvajanje pa loči triletne, triletne (lahko tudi krajše), enoletne (vezane na razred) in enoletne predmete.

V skladu z zakonodajo učenec **obvezno izbere dve uri** pouka **obveznih izbirnih** **predmetov tedensko**, lahko pa tudi tri ure, če s tem soglašajo starši. Predmetov, ki so enoletni in so jih učenci že obiskovali, si ponovno ne morejo izbrati.

Izbirni predmeti se ocenjujejo s številčnimi ocenami. Ko se učenec odloči, da bo obiskoval določene izbirne predmete, mora biti obvezno prisoten pri pouku le-teh. Vsaka odsotnost bo zabeležena in jo je potrebno opravičiti z opravičilom.

Učenec, ki obiskuje glasbeno šolo z javno veljavnim programom, je lahko na predlog staršev oproščen sodelovanja pri izbirnih predmetih v celoti ali le pri eni uri tedensko. Uveljavljanje glasbene šole označite na prijavnici za izbirne predmete. Starši po junijskem roku za vpis v glasbeno šolo za naslednje šolsko leto osnovni šoli posredujejo tudi potrdilo o vpisu njihovega otroka v glasbeno šolo z javno veljavnim programom. Ravnatelji v skladu z določbami zakona, ki ureja splošni upravni postopek, odloči o oprostitvi za posamezno šolsko leto. Za učence, ki se v glasbeno šolo vpisujejo naknadno v avgustu, starši posredujejo dokazilo o vpisu najkasneje do 15. septembra.

Oprostitev sodelovanja pri izbirnih predmetih se za posameznega učenca zabeleži v dnevnik in redovalnic oddelka. Učenec, ki je oproščen sodelovanja pri izbirnih predmetih, se iz teh predmetov ne ocenjuje, v spričevalu pa se v rubriko za izbirne predmete zapiše »oproščen«.

Povezava na predstavitev predmetov - priponki

**OKVIRNA ČASOVNICA**

* **Konec marca, april**: učenci in starši dobijo ponudbo obveznih in neobveznih izbirnih predmetov, se skupaj z razredniki in starši pogovarjajo o svoji izbiri, izpolnijo prijavnico preko eAsistenta. Roditeljski sestanek za 6. razred.
* **Do konca aprila**: oblikovanje skupin in usklajevanje učenčevih interesov.
* **April, maj:** Učenec prejme pisno obvestilo o izbranih in usklajenih izbirnih predmetih, ki jih bo učenec(-ka) obiskoval(-a) v naslednjem šolskem letu.
* **September:** zadnji čas za »popravek« (le izjemoma!) svoje izbire, vendar so spremembe možne le v okviru oblikovanih skupin in v skladu z normativi, ki veljajo za določeno skupino, sprememba mora biti tudi usklajena z urnikom učenca.
* Po 30. 9. zaključek postopka – spremembe niso več možne.

pripravila Maja Pajntar